Dominik Nicolas

Dominik Nicolas (nom d'artista) o Dominique Nicolas (nom oficiau) es un musician e un compositor de rock, occitan e francés, nascut lo 5 de julhet de 1958 a París (França) e que, uei lo jorn, viu en Occitània, en Lemosin. Es conegut perque foguèt lo cofondador, lo guitarrista e lo compositor dau celèbre grop Indochine de 1981 a 1994, pendent l'expansion dau movement musicau new wave. Dominik Nicolas es donc lo compositor d'aquelas chançons que son vengudas daus grands succès en Occitània e en França dins los ans 1980 coma L'Aventurier, Miss Paramount, Kao Bang, 3e sexe, Trois nuits par semaine, Tes yeux noirs, Les Tzars o Canary Bay. 

Publiquèt lo 25 de mai de 2015 son primier album sòlo entitolat La Beauté de l'idée («La beutat de l'idèa»), que s'anoncièt d'avança per la publicacion de la vidèo de la chançon Underground tre novembre de 2014. Aquel album lo tornèron publicar en 2022.Dominik Nicolas: «J’espère rejouer sur scène, pourquoi pas avec Indochine», Ouest France, 01.07.2022 https://www.ouest-france.fr/culture/musiques/entretien-dominik-nicolas-j-espere-rejouer-sur-scene-pourquoi-pas-avec-indochine-dbce5e54-f7ad-11ec-9081-e9c3cdc26fd6

Dominik Nicolas demòra a l'ora d'aura en Occitània, mai precisament en Lemosin (en Corresa), e d'alhors a de las originas nòrd-lemosinas per son paire.«Dominik Nicolas, cofondateur et compositeur des débuts du groupe Indochine, est installé en Corrèze», Le Populaire du Centre, 12.07.2015 https://www.lepopulaire.fr/limoges-87000/loisirs/dominik-nicolas-cofondateur-et-compositeur-des-debuts-du-groupe-indochine-est-installe-en-correze_11517977/

Referéncias

Categoria:Cantaire francés
Categoria:Compositor francés
Categoria:Naissença en 1958
Categoria:Cantaira e cantaire de rock francés
Categoria:Cantaira e cantaire dels ans 2010